id en en en en id en en fr ms ca id en en en id en en fr ms ca id id en id ms id id id id id it ms id ms id id ms id id id fr id en id ms id ms id id ms id fi id id ms ar id ms ms id id id id id id id id ms id ms id ms ms id ms id id ms id id id id ms ms id id ms id id id id id ms id id id id ms id id id en fi de en en nl en en en id ms en id en id en ms fr en id id en en en fa en en en en en en es en en ms en fr en en en en en id en en
Bantulah Kami Membalas Kejahatan Dengan Sesuatu Yang Lebih Baik – Saifulislam.Com
Wednesday , August 31 2022
Membalas kejahatan dengan kebaikan, dengan sesuatu yang lebih baik, bukanlah sesuatu yang mudah. Rasional fikiran kita memberitahu kejahatan itu mesti dikalahkan, dan tidak boleh diberi muka. Semangat untuk membanteras kejahatan itu, sering menyebabkan kita memilih jalan yang sama jahat, malah terkadang dengan cara yang lebih jahat.
Kita memberanakkan kejahatan daripada kejahatan.
Ia menjadi kitaran yang akhirnya memangsakan semua orang. Apabila orang ramai memilih cara jahat untuk bersuara terhadap kejahatan, dosa-dosa dan kemurkaan Tuhan terhujan dari langit menimpa semua. Terbabit atau tidak terbabit, sama-sama terkena.
Maka jadilah masyarakat kita penuh kemarahan, hilang ketenteraman, majlis ilmu memberanakkan kejahilan, wacana intelektual melahirkan kebongkakan  dan kebiadaban.
Sebabnya, kita menggunakan cara yang salah.
Cara yang tidak direstui Tuhan.
Cara yang jauh daripada cara yang Tuhan sarankan, sebagai ‘formula ajaib’, pada menukar kejahatan menjadi kebaikan.
Saya, sama seperti anda, dan Ben, sudah banyak kali menerima mesej sebegini, sama ada dalam bentuk emel, mahu pun mesej rawak di Facebook. Emel seperti ini, kini tidak lagi kelihatan di inbox saya, kerana semuanya telah dikenal pasti sebagai spam.
Kali ini, Ben membuat pendekatan yang berlainan. Beliau tidak memadam mesej itu, tetapi menghubungi kembali Joel, memaklumkan kepadanya bahawa beliau tidak mempunyai barangan elektronik untuk dibawa ke pasaran Liberia seperti saranan Joel. Sebaliknya Ben yang berada di dalam industri fotografi, memberitahu Joel bahawa jika beliau boleh menghantar gambar-gambar yang menarik, Ben sanggup membeli foto itu daripada Joel.
Tawaran Ben disambut oleh Joel.
Bermula dengan foto-foto hodoh tanpa sebarang nilai seni, dirakam mungkin dengan kamera telefon yang paling murah, Ben bersabar menasihat Joel agar memperbaiki teknik beliau mengambil foto. Malah akhirnya Ben telah menghantar melalui pos sebuah kamera murah dengan kualiti yang munasabah untuk digunakan oleh Joel. Kamera itu mengembara dari Amerika Syarikat ke Liberia, sampai ke tangan Joel, dan perlahan-lahan, foto yang dirakam oleh Joel menjadi semakin baik.
Kisah ini berterusan sehinggalah akhirnya foto-foto Joel yang terpilih, dikumpul dalam sebuah buku kompilasi, dijual oleh Ben, di bawah tajuk By d Grace of God: A Photographic Journey Through Liberia.
Ben, atau namanya di sosial media sebagai Pleasant Green, terus komited dengan komitmen asal iaitu 50/50 keuntungan dibahagi sama rata. Apabila wang keuntungan jualan buku tersebut disampaikan kepada Joel, Ben ingin melihat sama ada wang tersebut digunakan oleh Joel untuk kepentingan dirinya, atau untuk tujuan kebajikan.
Ternyata, Joel Sang Scammer itu, telah menggunakan wang tersebut untuk membeli peralatan sekolah, sebagaimana yang dibincangkan dengan Ben sebelum ini, untuk membantu kanak-kanak miskin di Liberia bersekolah!
Kisah selanjutnya boleh para pembaca ikuti di YouTube series yang dikenali sebagai “Lie-beria” .
Inilah yang disebutkan oleh Allah di dalam al-Quran:
Dan tidaklah sama perbuatan yang baik dan perbuatan yang jahat. Tolaklah (kejahatan yang ditujukan kepadamu) dengan cara yang lebih baik; apabila engkau berlaku demikian maka orang yang menaruh rasa permusuhan terhadapmu, dengan serta merta akan menjadi seolah-olah seorang sahabat karib. [Fussilat 41:34]
Jika antara kamu dan dia ada permusuhan, membalas kejahatan dengan kebaikan akan mengubah lawan menjadi kawan.
Bukan sekadar kawan, tetapi kawan yang akrab.
Manusia yang mampu membalas kejahatan dengan kebaikan.
Dan Allah benar-benar tidak memungkiri janji.
Dalam khilaf politik hari ini, kata mengata bukan lagi mainan orang biasa. Ia menjadi bahasa harian dari bawah sampai ke atas. Banyak hati yang mahu dilukakan. Banyak semangat mahu membuat kebaikan cuba dimatikan. Apa sahaja perbuatan, diulas dengan tanggapan yang keji, rendah, mencurigakan, dan hati manusia dirobek-robek bahawa tidak ikhlas, pengecut, berniat jahat, dan macam-macam lagi perkataan yang kita tidak sangka keluar di antara kelompok manusia yang sama-sama mahu membuat kebaikan.
Kita terlupa kepada akhlak yang diberitahu oleh Rasulullah sallallahu alayhi wa sallam:
إِنِّي لَمْ أُومَرْ أَنْ أَنْقُبَ عَنْ قُلُوبِ النَّاسِ، وَلَا أَشُقَّ بُطُونَهُمْ
Maksudnya: “Sesungguhnya aku tidak diperintahkan untuk menyakiti hati manusia dan tidak pula untuk merobek perut mereka”. [Hadith riwayat Muslim nombor 1064]
Kita percaya golongan yang kita tidak suka, boleh dikalahkan dengan perkataan-perkataan yang jahat.
Dan kemudian kita yang dikata itu percaya, kumpulan berperkataan jahat itu boleh dikalahkan dengan melemparkan kata-kata yang sama jahat, sama keji.
Akhirnya kejahatan disebarkan oleh ‘orang baik’, hingga yang jahat buat jahat, yang baik pun memberanakkan kejahatan! Di manakah kebaikan, bagaimanakah vicious cycle ini boleh dihentikan?
Demikian juga dalam aspek-aspek kehidupan yang lain.
Kita marah dengan golongan yang menolak sendi-sendi ilmu dalam bidang perubatan dan kesihatan, menyebarkan petua-petua tidak benar, yang mengheret sampai mencetuskan kematian demi kematian. Amalan janggal pada imuniti individu dan awam, amalan pelik pada menyambut kelahiran, semuanya adalah kemungkaran yang mahu dibanteras, demi 1001 sebab yang maha penting membabitkan nyawa serta kepentingan awam.
Namun kita lelah untuk bertahan.
Kita balas kejahatan dengan kejahatan.
Hingga yang jahat menjadi semakin jahat.
Hingga yang baik turut sama melakukan kejahatan.
Marilah kita kembali kepada formula ajaib yang Allah janjikan.
Bahawa membalas kejahatan dengan sesuatu yang lebih baik, bukan setakat mengubah kejahatan menjadi kebaikan, malah berupaya menukar musuh menjadi kawan. Teman yang akrab.
Kita berceramah di hadapan orang yang kita suka, dan orang yang kita tidak suka. Kita berceramah di hadapan orang yang suka kita, dan orang yang tidak suka kita. Kawallah rasa suka dan tidak suka sesama kita, agar akhirnya Allah redha dengan kita semua.
Semasa saya berceramah, di hadapan saya adalah individu-individu yang hati saya sangat marah. Saya sangat marah dengan aktiviti-aktiviti mereka. Mereka menyebarkan benda yang saya tidak boleh terima. Hati saya panas sebaik sahaja melihat kelibat mereka hadir di dalam program yang saya kendalikan. Gelora hati saya memberitahu saya bahawa halau sahaja mereka daripada program tersebut. Atau sekurang-kurangnya sindir mereka di dalam ceramah saya. Kalau mereka tersentap dan bersikap kurang ajar, malukan mereka kerana majoriti pasti menyebelahi saya.
Oh, pelbagai imaginasi liar menghasut.
Tetapi saya sudah pernah menulis tentang hal ini di dalam artikel Fussilat: Seni Bertarung Untuk Menang Dan Bahagia. Saya mesti mengaplikasikannya.
Saya ‘gigit lidah’ daripada menyindir.
Saya cuba selitkan beberapa isi penting yang saya mahu tujukan secara langsung kepada golongan tersebut, berkaitan ayat-ayat al-Quran yang saya sedang kupas, dengan berdoa kepada Allah agar terbukalah akal fikiran dan hati mereka untuk memikirkannya.
Saya ingin buat lebih lagi.
Tetapi saya tidak mampu.
Saya tidak membalas kejahatan dengan kejahatan. Tetapi saya lemah pada membalas kejahatan dengan sesuatu yang lebih baik. Di hujung program saya pulang dengan hati yang sedih. Sebab saya tidak dapat menegakkan kebenaran. Saya hanya mampu berdoa:
“Ya Allah, sesungguhnya aku menahan diri daripada al-sukhriyyah dan sarcasm, menyindir dan menghina, dalam keadaan hatiku sangat marah dan benci dengan perbuatan mereka yang hadir di dalam ceramahku tadi, kerana aku takutkan Engkau ya Allah. Aku sandarkan doaku ini kepada usaha itu yang kulakukan kerana-Mu, agar Engkau bukakan hati mereka untuk bertaubat, meninggalkan amalan-amalan berkenaan yang mempertaruhkan nyawa anak-anak, ara ibu dan anggota masyarakat. Ampunkan kelemahanku ya Allah.”
Sesungguhnya ia tidak mudah.
Allah tidak kata kaedah ini mudah.
Sekali dengar terus boleh buat.
Baca perlahan-lahan ayat ini, dan tadabbur akan maknanya:
Dan sifat yang terpuji ini tidak dapat diterima dan diamalkan melainkan oleh orang-orang yang bersikap sabar, dan tidak juga dapat diterima dan diamalkan melainkan oleh orang yang mempunyai bahagian yang besar dari kebahagiaan dunia dan akhirat. [Fussilat 41:35]
“Masakan orang buat jahat dengan kita, mahu dibalas dengan kebaikan?” kata A.
“Rugilah saya!” kata B.
Allah Maha Tahu berat hati A dan B.
Sebab itu Allah kata, perkara ini sukar untuk diterima, sukar untuk diamalkan, kecuali orang yang SABAR.
Sudah terima, ia sukar hendak dilakukan secara konsisten, rumit untuk diamalkan, kecuali yang menghitung untung dan rugi dengan hitungan AKHIRAT.
Soal iman kepada Allah dan Hari Akhirat.
Marilah kita sama-sama bersabar dalam mengimani Allah dan Hari Akhirat.
Jangan balas kejahatan dengan kejahatan.
Balaslah kejahatan dengan kebaikan.
Dengan sesuatu yang lebih baik.
Mudah-mudahan semua musuh kita berubah.
Bukan sekadar tidak lagi bermusuh.
Malah kembali bersaudara, dengan lebih akrab, dan penuh kasih sayang.
Terimalah munajat kami ini ya Allah.
Previous Diriku, Agama Dan Tanahair Tercinta
Next Tragedi Kerusi Terbang: Kejutan Budaya di Tanah Air Sendiri
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved